  Майя Бывальцева Удмуртиын пудо сиён лэсьтон центр ужаны кутскиз, сое валтӥсь калыккуспо агротехнологиосъя пуктӥзы. Со сярысь элькунысь гурт возёсъя но сиён-юон поттонъя министерстволэн пресс-службаез ивортӥз. Кормоцентр Вавож ёросын «Колос» возёсын 1 сюрс 712 йырлы чаклам пудо вордон огъетлэн люкетэз луиз. Лэсьтӥськон 100 миллион манет тыр усиз Та выллем огъетъёсты элькунын та дырозь ӧз лэсьтылэ. Отын смена ӵоже пудоос понна шонер балансировать карем 500 тоннаозь сиён лэсьтозы. 15 тоннаем куинь миксеръёс азьланяз мукет гурт возёсъёслы но дась пудо сиён дасяны быгатозы. Туннэ кормоцентрын нуналаз 126 тонна сиён лэсьто, со 40 процентэзлы сюро таза пудозылы тырме. Сиёнэз дасян адямитэк ортче, ваньзэ компьютер программа лыдъя но быдэстэ, оператор кулэ температураез гинэ пуктэ. Матысь дыре центр 10 сюрс пудо йырез сюдоно луоз, ӵапак сомында сюро таза пудо вордо «Колос» возёсын. Выль кормонцетрез сӥё-дано усьтыны тулыспал пумын малпало Тегъёс: Вавож Удмуртия гуртвозёс пудо пудосиён  